50 - Сýрат Къаф
/Маккахь доьссина ‚ 45 аят ду/
Аллах1а ц1арца дόзадόцуш шортá а , дáимнá а болу къинхéтаман Дá волчу

1.Къáф /Аллах1 г1όли хууш ву Шéна цуьнах луург/ . Сийлахьчу Къуръáнόра , 
2.Мелхό а , уьш цецбевлира шайна /Дéлéра/ шайха /адамашха волу/ д1ахьéдархό /кхéрамтосург/ вáраха . /т1аккха/ Керстанаша элира : « Х1ара тáмашийна х1ума ду » . 
3.Тхо /далá а/ делла , тхоьх лáтта хилча /юха тхан суьрте дерзор ду тов тхо/ ? . И /дéра ду/ гéнара дерзар . 
4.Бакъ долуш , Тхýна хиъна /хаъа/ лáттό цáрех /цéран чáрхех/ эшόриг /дуург/ . Тхоьгахь /и дериггé а шéна чохь/ лардеш /долу/ жайна ма ду . 
5.Мелхό а , цáра хáрц дира /Къуръáнан/ бакъдерг , шайга и деанчу хéнахь , уьш боьхначу хьолехь бу . 
6.Уьш ца хьаьвсина /ойлаярца/ шайна т1оьхаларчу стиглане , Óха и мýха йоьг1на /гуш г1ортόлаш йόцуш/ , Оха и мýха кечйина /сéдарчашца/ , цуьнан яц /сакхтé/ хéрόнаш . 
7.Лáтта даржийна Óха , цу т1ехь лаьмнаш а доьг1на , Оха /хьала/ довлийтина цу т1ехь массό а кéпара исбаьхьа όраматаш . 
8./Оха и дина Тхаьш и/ Гайтархьамá а , /Тхайгара/ хьехамнá а массό а /муьт1ахьаллийна/ т1евирзинчу лайна . 
9.Оха даийтина стиглара беркате /долу дог1ан/ хи , цуьнца Óха кхиъийтира бошмаш а , ялтан буьртиг а . 
10.Лекха хурман дитташ а , шайна т1ехь т1éк1ел кéнаш долуш . 
11.Лайшна рицкъанна . Óха денбира цуьнца /бакъа/ белла мохк . Иштта /хир/ ду /шун кешнашкара/ áрадовлар а . 
12.Цáрел хьалха /бакъдерг/ харцдира Нохь /пайхамаран/ къόмό а , /Шу1айбан къόмах болу/ г1ýьнан дайшá а , /Сáлихьан къόмό/ Самýдашá а , 
13./Х1ýдан къόмό/ 1áдашá а , Фир1авнас а , Лýт1ан вежаршá /зáхалόшá/ а , 
14./Шу1айбан къόмах болу/ Варшан дайшá а , Тубба1 /паччахьан/ къόмό а . /цáра/ Массáрá а харцбира элчанаш . /цундела царна т1ехь/ Хьакъ хилира /Сан/ 1áзапé /йолу/ ч1áг1о . 
15.Тхо г1όрасиз хилара ткъа хьалхарчу кхолларехь ?! Мелхό а , уьш шéконехь бу /шаьш/ юха кхолларх . 
16./Дéлόра/ Бакъ долуш Оха кхоьллина адам , Тхýна хаъа цуьнан дег1о шá цунна хьоьхург . Тхо цунна герга ду /цуьнан/ логан /синан/ пхéнал а . 
17.Шина малийкό /аш дийриг/ яздечу хéнахь , /шаьшшиъ/ аьттý а , аьррý а áг1орхьáра /к1ела/ хиъна ду .
19.Валаран ч1áг1алла /къахьо/ еана /йόг1ур ю/ бакъонца /билггала/ . И /валар/ дара хьо шех къехкаш /уьдуш/ хилларг . 
20.Зурманчу /г1овттόран/ х1уп элира /эра ду/ . И /де/ ду /и керстанашна/ 1áзапéчу ч1áг1онан де . 
21./оцу дийнахь/ Массό а дег1 деана /дог1ур ду махьшар майданé/ шéца /шá Дáлла/ т1евуьгург а , /шéна/ теш /х1уттург/ а долуш . 
22./Дéлόра/ Бакъ долуш , хьо /дуьненахь/ вара чидам бόцуш /г1όпал/ х1окхуьнах , ткъа Óха д1атилира хьоьх хьан /г1όпаллин/ марха /пардо/ , тахана хьан гар /ч1όг1а/ ира ду . 
23.Цунна т1ех1оттийначо /малийко/ элира : « Х1ара ду соьгахь кийча дерг » . 
24.Аш шимма жоьжахатичу кхосса массό а х1уьттаре еш волу керста , 
25.дика сацόриг , /зуламехь/ т1ехвуьйлург , /динехь/ шекверг , 
26.шá вина волу Аллах1аца кхин дéла . Аш шимма иза кхосса 1όг1ачу /буьрсачу/ 1áзапе ! 
27.Цунна т1ех1оттийначо /шайт1ано/ элира : « /х1ай/ Тхан Дéла ! Аса тилийна вац иза , амма шá вара иза /бакъόнах/ гéнарчу тиларехь »  
28.Цо /Аллах1а/ элира : « Шу ма къийсало Со волчехь , бакъ долуш Аса хьалха /дуьнéнахь/ яийтира шуна 1áзапé ч1áг1о . 
29.Сан дош хуьйцуш дац , Со ма вац лайшна /зуламе/ харцо еш » . 
30.Оцу дийнахь όха эра ду жоьжахате : « Юьзний хьо ?! » . Ткъа жоьжахатис эра ду : « Кхин сов /х1уммá/ юй ? » 
31.Ялсамани герга ялор ю /Дéлах/ кхоьручаьрна , гéна йόцуш . 
32. /цаьрга эра ду/ « Х1ара /гуш дерг/ шуна /шéца/ ч1áг1о йийриг ду , массό а /Дéле/ воьрзучунна , /дόзанаш/ лардечунна » .  
33.Къинхéтамéчух къайлаха шá кхийранчуннá а , /Дáлла/ т1едирзинчу дагца /шá/ веанчуннá а . 
34. « Шу г1о цу /ялсамани/ чу мáшарца /маьрша/ , и /де/ гуттарéнан де ду » 
35.Царна цу чохь царна деззарг /хир/ ду . Тхоьгахь /т1етόха/ кхин сов /дика/ ду . 
36.Хийла /керста/ уммат /чкъор/ х1аллак дина Óха цáрел хьалха /даьхначáрех/ , уьш цáрел ницкъехь ч1όг1á а бара , лийлира уьш лаьттахула /и толлуш/ . Юй ткъа /валарха/ вада /лачкъа/ меттиг ?! 
37.Баккъаллá а цуьнгахь /хьахийначуьнгахь/ хьéхам бу-кх , шен /кийрахь/ дог /коьртехь хьекъал/ долчунна , йа /цуьнга/ сема ладоьг1начунна , ша теш волуш .
38./Дéлόра/ Бакъ долуш , Óха кхоьллина стигалш а , латтá а , цаьршинна юккъехь мел дерг а ялх дийнахь , Тхоьх ца хьакхаделира /цхьанá кéпара/ к1áддалар . 
39.Ахь сатόха цáра όлучунна /дуьйцучунна/ , хьан Дéла хáстам барца вазвé малх /1уьйрана/ схьакхéтале а , /сарахь/ д1абузале а ! 
40.Буьйсаннá а вазве ахь Иза , /хьан/ сужýдашна т1аьхьá а . 
41,Ахьа ладόг1а кхайкхархочό /Исрáпило/ кхойкхучу дийнахь уллерчу меттигéра . 
42.Оцу дийнахь царна /массарнá а/ хезара ду бакъонца /детта/ ц1ог1а , и /де кешнашчуьра адамаш/ áрадовлу де ду . 
43.Баккъаллá а Тхо ду /синош/ дендийраш а , кхалхόраш а . Тхоьга ду /цéран/ дерзар . 
44.Оцу дийнахь , шайна т1éра лáтта дéкъалур долчу /уьш г1овттур бу/ сихонца . И /нáх/ гулбар Тхýна áтта ду . 
45.Тхо т1ех дика хууш ду цáра όлург . Хьо ма вац уьш /бакъонна/ т1етé1όриг . Ахьа хьéхам бе х1окху Къуръáнца Сан /1áзапца йинчу/ ч1áг1όнах кхоьручунна .

06.06.2010